Gandia participa en el Ple de la Xarxa Innpulso
14 febrer 2024

## Gandia participa en el Ple de la Xarxa Innpulso14 febrer 2024Última actualització: 14 febrer 2024

![](../gestion/img/48c02a090fafc8dc036b9a249a1eeb0e3e70820c370c23c4690e2ed7745926ce.jpeg)  
  

La **ministra de Ciència, Innovació i Universitats, Diana Morant**, va inaugurar ahir el **Ple de la Xarxa Innpulso**. Una trobada on van participar les 90 ciutats que formen part de la xarxa i on van assistir la **regidora d'Economia, Empresa i Innovació, Elena Moncho**, i **Óscar Morant, director general d'Inversions, Coneixement i Innovació**.  
  
Durant la reunió es va dur a terme la rendició anual de comptes i es va celebrar la votació sobre la proposta de modificació d'Estatuts de la Xarxa, de conformitat amb l'acordat al Consell Rector celebrat el 25 de gener passat.  
  
D'altra banda, durant la jornada la ministra va destacar el paper dels **agents d'innovació** que, gràcies a les ajudes del Ministeri, s'han implantat a 62 ciutats d'Espanya, entre les quals hi ha Gandia.

L'Ajuntament de Gandia es beneficia des de l'any 2022 d'aquest programa, que ha permés incorporar un tècnic d'innovació encarregat de portar endavant projectes en el marc del **Pla d'Innovació-Smart City** i experimentar processos de compra pública d'innovació. Tanmateix, és una peça important per a la transformació digital i tecnològica dels serveis públics intel·ligents.

  
Iniciatives pioneres com aquesta permeten incorporar professionals d'alt valor al mercat de treball a les administracions públiques, caracteritzades per tenir perfils de perfil més administratius. Un aspecte que contribueix a modernitzar-los i a fer-los més eficients i resilients.  
  
Aquests agents d'innovació treballen en la implementació de les polítiques d'innovació municipals. La seua tasca consisteix a promoure el desenvolupament de projectes d'innovació digital, la licitació de projectes de compra pública d'innovació, i els plans de sostenibilitat, estalvi energètic o economia circular. També fomenten l'emprenedoria tecnològica i social local.  
  
Moncho va destacar després de la trobada la importància d'aquesta figura afirmant que _"l'agent d'innovació ens permet continuar apostant per l'impuls de polítiques d'innovació digital i la implantació de plans de sostenibilitat, per tal de continuar sent una ciutat referent a l'àmbit de la innovació dins de l'administració local"_.

  
**Xarxa Innpulso, fòrum de trobada i definició de polítiques innovadores**

  
La Xarxa Innpulso és un fòrum de trobada i de definició de polítiques locals innovadores on es comparteixen experiències i projectes. Així mateix, a través d'aquesta es potencia la col·laboració entre ajuntaments, posant en comú bones pràctiques en la gestió i les iniciatives de comunicació d'aquests projectes als ciutadans.

  
Actualment, la Xarxa és un factor cada vegada més actiu de promoció de polítiques noves, com ara la compra pública d'innovació, el suport a les pimes i els emprenedors, i que fomenta i recolza la participació en projectes en el context dels programes europeus.

[Twittear](https://twitter.com/share)